section_heading: Osobine
paragraph_text: Tijekom čitavog Prvog doba i većinu Drugog doba patuljci su uglavnom održavali prijateljske trgovačke odnose s vilenjacima i ljudima, s iznimkom patuljaka iz Nogroda koji su izdali kralja Thingola. Međutim, tijekom Trećeg doba, a pogotovo nakon zatvaranja Morije, polako su gubili povjerenje u vilenjake, iako su kasnije uspostavljeni topliji odnosi s vilenjacima iz Mrkodola i ljudima iz Dolja. S hobitima su imali promjenljive odnose tijekom većeg dijela Trećeg doba, iako su nakon osvajanja Usamljene planine u kojem je sudjelovao Bilbo Baggins, stekli veliko povjerenje u njega.